Afg‘onistonning Qunduz viloyatida “Tolibon” yetakchilaridan biri va 14 jangari o‘ldirildi

Afg‘oniston shimoli-sharqida o‘tkazilgan maxsus operatsiyada “Tolibon” harakatining yuqori martabali yetakchilaridan biri, Qunduz viloyati “gubernatori” o‘rinbosari Asadulla va 14 nafar jangari o‘ldirildi. Bu haqda “Interfaks” xabar bermoqda.

Mamlakat mudofaa vazirligi matbuot kotibi Davlat Vaziriyga ko‘ra, Afg‘oniston armiyasi bo‘linmalarining operatsiyasi Qunduz viloyatining Tojikiston bilan chegaradosh Dashti-Archi tumanida, Mullaquli qishlog‘ida o‘tkazilgan.
Armiya tomonidan yo‘q qilingan 14 jangarining 8 nafari Tojikiston fuqarosi ekanligi bildirilmoqda. “Daryo”ning Telegram’dagi rasmiy kanali — @toshqindaryo’ga a’zo bo‘ling!